b'\n_START_ARTICLE_\nSlovenija ima talent (6. sezona)\n_START_PARAGRAPH_\n6. sezona oddaje Slovenija ima talent se je za\xc4\x8dela 25. septembra 2016 na POP TV. Vodila sta jo brata Vid in Domen Vali\xc4\x8d (slednji je nadomestil Petra Polesa), dogajanje v zakulisju pa je spremljal stand up komik Sa\xc5\xa1o Stare (rubrika \xc5\xa0e ve\xc4\x8d talenta na Voyu). \xc5\xbdirantska zasedba je ostala enaka kot v 5. sezoni: Lado Bizovi\xc4\x8dar, Marjetka Vovk, Ana Kla\xc5\xa1nja in Branko \xc4\x8cakarmi\xc5\xa1. Kreativni producent je bil Martin Leskov\xc5\xa1ek.\n_START_SECTION_\nGlasovanje\n_START_PARAGRAPH_\nV polfinalnih oddajah glasujejo gledalci preko telefonov. Tekmovalec, ki prejme najve\xc4\x8d glasov, napreduje naravnost v finale, med drugo- in tretjeuvr\xc5\xa1\xc4\x8denim pa odlo\xc4\x8di \xc5\xbeirija (vsak izmed \xc5\xbeirantov ima en glas). \xc4\x8ce je glasovanje \xc5\xbeirantov izena\xc4\x8deno, gre v finale tekmovalec, ki je bil po telefonskem glasovanju drugi.'